coverlåt
Store norske leksikon,Kunst og estetikk,Musikk,Populærmusikk,Begreper i populærmusikk
Coverlåt er i populærmusikken en ny framføring eller innspilling av andre enn den opprinnelige artisten eller komponisten til sangen.
Før midten av 1900-tallet var det vanlig med gjenbruk av populære sanger, ofte som en hyllest til den opprinnelige artisten. Det fantes en utstrakt bruk av såkalte ‘evergreens’ eller standardlåter, og fram til 1960-tallet inneholdt LP-platene mye slikt materiale. I dag finnes det flere grupper av artister som lever av å gjenskape musikken til et spesielt band. Eksempler er alle band som lever av å hylle The Beatles, eller industrien rundt kopieringen av Elvis Presley. Andre band har et bredt utvalg av coverlåter på repertoaret for å imøtekomme smaken til et bredt sammensatt publikum. Såkalte ‘revivalist’ artister er inspirert av en bestemt musikalsk sjanger ofte med tanke på å formidle denne musikken til nye generasjoner. Les mer i Store norske leksikon remiks populærmusikk musikk